wickkiey/tamil-wikipedia-chunked huggingface dataset:
# வனஜா ஐயங்கார்

## சுயசரிதை

பிரிக்கப்படாத பழைய ஆந்திரப் பிரதேசத்தில் பிறந்த இவர் ஐதராபாத்தில் தனது ஆரம்ப கல்வி முடித்தார்1950 ஆம் ஆண்டில் கேம்பிரிச்சுப் பல்கலைக்கழகத்தில் கணிதத்தில் உயர் கல்வி பெற்றார், அதன் பிறகு யுகோசுலாவியா, செக்கோசிலோவாக்கியா மற்றும் அங்கேரி ஆகிய இடங்களில் மாணவர் மன்றங்களில் பங்கேற்றார்.உசுமானியா பல்கலைக்கழகத்தில் ஆசிரியராகப் பணியேற்ற இவர் அப்பல்கலைக்கழகத்தின் உறுப்புக் கல்லுாாிகளான தெலங்காணா மகளிர் பல்கலைக்கழகம், நிசாம் கல்லூரி ஆகியவற்றிலும் பணியாற்றினாா்.  
உசுமானியாவில் இருந்தபோது, 1958 ஆம் ஆண்டில் தில்லி பல்கலைக்கழகத்தில் கணிதத்தில் ஒரு முனைவர் பட்டம் பெற்றார். உசுமானியா பல்கலைக்கழகத்தில் வாசகா், பேராசிரியர், கணிதவியல் துறையின் தலைவா் மற்றும் பல்கலைக்கழக மகளில் கல்லுாாியின் முதல்வா் ஆகிய பல்வேறு நிலைகளில் பணியாற்றியுள்ளாா். சிலகாலம் பல்கலைக்கழகத் துணை வேந்தராகவும் பதவி வகித்துள்ளாா். 1983 ஆம் ஆண்டு சிறீ பத்மாவதி மகிளா விஸ்வவித்தியாலயம் என்ற அனைத்து மகளிா் பல்கலைக்கழகம் நிறுவப்பட்டபோது, இவர் அதன் துணை வேந்தராக நியமிக்கப்பட்டு 1986 வரை அப்பதவியில் தொடர்ந்தார்.. இவர் உசுமானியா பல்கலைக்கழக ஆசிரியர்கள் சங்கத்தின் நிறுவனர் உறுப்பினர்களில் ஒருவராகவும் இருந்தார்.ஆந்திர மகிளா சபாவின் ஆயுள்கால அறங்காவலராக இருந்த இவர் அதன் துணைத் தலைவராகவும் தலைவராகவும் பணிபுரிந்தார்.இப்பணியை1994 முதல் தனது இறப்பு வரையிலும் செய்தாா். இவர் கல்வியில் பல்வேறு தலைப்புகளில் கட்டுரைகள் எழுதிப் பிரபலமானாா்.  
1987 ஆம் ஆண்டில், இந்திய அரசு இவருக்கு பத்மசிறீ விருது வழங்கி கௌரவித்தது. மேலும், ஆந்திர மாநில அரசாங்கத்திலிருந்து சிறந்த ஆசிரியர் விருது பெற்றார். மேலும் ராஜீவ் காந்தி அறக்கட்டளையின் ஓா் உறுப்பினராகவும் இருந்தார்.2001 ஆம் ஆண்டில் இவர் காலமானாா், இவரது கணவர் மோகித் சென், ஒரு பிரபலமான பொதுவுடைமை அறிஞர், இவரும் ஈராண்டுகளுக்குப் பின்னர் இறந்துவிட்டார்.இத்தம்பதியர் குழந்தை இல்லாதவர்கள்.
# வனஜா ஐயங்கார்

## இதனையும் பாா்க்க

- சிறீ பத்மாவதி மகளிர் பல்கலைக்கழகம்
# சிஹாவல் சட்டமன்றத் தொகுதி

**சிஹாவல் (சட்டமன்றத் தொகுதி)** (*Sihawal Assembly constituency*, தொகுதி எண் : 078) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி சித்தி மாவட்டத்தில் அமைந்துள்ளது.
# சிஹாவல் சட்டமன்றத் தொகுதி

## தற்போதைய சட்டமன்ற உறுப்பினர்

சிஹாவல் சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த *கமலேஷ்வர் இந்திரஜித் குமார் * இருக்கிறார்.
# இந்தியக் குடியரசுத் தலைவரின் அதிகாரங்கள்

**இந்தியக் குடியரசுத் தலைவரின் அதிகாரங்கள்** என்பன நாட்டின் முதன்மைக் குடிமகனுக்கு உள்ள சட்டம், உடன்ப்டிக்கை, நிர்வாக, சட்டமன்ற, நீதி, நிதிதுறை, பாதுகாப்புசார் நெருக்கடி கால அதிகாரங்களை குறிப்பனவாகும். குடியரசுத் தலைவருக்கு ஏராளமான அதிகாரங்கள் உள்ளன. இயல்பிகந்த சூழ்நிலையில் மட்டுமே இவர் தன்விருப்புரிமையில் அதிகாரத்தை பயன்படுத்துவார்.
# இந்தியக் குடியரசுத் தலைவரின் அதிகாரங்கள்

## சட்டம், உடன்படிக்கை அதிகாரங்கள்

இந்திய நாட்டின் அரசத் தலைவருக்கு நாடாளுமன்றம், சட்டமன்றம் சட்டமியற்றும் அதிகாரமும், பிற நாடுகளுடன் உடன்படிக்கை செய்துகொள்ளவும் மாநிலத்திற்கு உத்திரவிடவுமான அதிகாரமும் உண்டு.
# இந்தியக் குடியரசுத் தலைவரின் அதிகாரங்கள்

## நிர்வாக அதிகாரம்

நாட்டின் அனைத்து உத்தரவுகளும், அறிவுறுத்தல்கள் குடியரசுத் தலைவரின் பெயரில் வெளியிடப்படுகின்றன. இவருக்கு பிரதம அமைச்சர், அட்டர்னி ஜனரல், அமைச்சர்கள், உச்சநீதி மன்ற நீதிபதி, பிற மன்ற நீதிபதிகள், உயர் நீதி மன்ற நீதிபதி, மாநில ஆளுநர்கள் நிய்மித்தலும் மாநில ஆணையம், மாநில மன்றம், நிதி ஆணையம் அமைத்தலுக்குமான அதிகரங்கள் உண்டு. அமைச்சரவை எடுக்கும் முடிவுகள் அனைத்தும் குடியரசுத் தலைவருக்கு தெரிவிக்க வேண்டும்.
# இந்தியக் குடியரசுத் தலைவரின் அதிகாரங்கள்

## சட்டமன்ற அதிகாரம்

நாடாளுமன்றத்தைக் கூட்டவோ அல்லது நீட்டிக்கவோ அதிகாரம் உண்டு. முதல் பாதீட்டுக் கூட்டத்தொடரில் உரையாற்றவும் அரசின் கொள்கைகள், திட்டங்கள் வெளியிடவும், ஒப்புதல் பெற்ற பின்னர் சட்டமாக்கவும் அதிகாரம் உண்டு. நிதிச் சட்டவரைவு குடியரசு தலைவரின் ஒப்புதல் பெற்ற பின்னரே அறிமுகப்படுத்தப்படும். அவை இல்லாத பொது சட்டங்களைப் பிறப்பிக்கலாம்.
# இந்தியக் குடியரசுத் தலைவரின் அதிகாரங்கள்

## நீதித்துறை அதிகாரங்கள்

உச்ச நீதிமன்ற நீதிபதியை நியமிக்கவோ, நீக்கவோ அதிக்காரம் உண்டு. குற்றத் தண்டனைகளை குறைக்கவோ, நிறுத்தவோ, ஒத்திவைக்கவோ அதிகாரம் உண்டு.
# இந்தியக் குடியரசுத் தலைவரின் அதிகாரங்கள்

## நிதித்துறை அதிகாரங்கள்

நிதிச் சட்ட வரைவு, ஒப்புதல் நிதி ஆணையம், நாட்டின் நிதி நிலைமை ஆகியவற்றைத் தீர்மானிக்கிறார்.
# இந்தியக் குடியரசுத் தலைவரின் அதிகாரங்கள்

## படைத்துறை அதிகாரம்

முப்படை அதிகாரி என்பதால் அமைதிக்காலம், போர்க்காலம், நெருக்கடிக்காலம் ஆகிய மூன்று நிலைமைகளிலும் முப்படைக்களும் இவருக்குக் கட்டுப்பட்டவை. இவருக்கு உடன்படிக்கை எதையும் கையெத்திடவும் முழு அதிகாரம் உண்டு.
# இந்தியக் குடியரசுத் தலைவரின் அதிகாரங்கள்

## நெருக்கடிநிலை அதிகாரம்

நெருக்கடிநிலைக் காலங்களில், வெளி நெருக்கடி, உள் நெருக்கடி, நிதி நெருக்கடி நிலைமைகளில் நாட்டின் முழுப் பொறுப்பும் இவரிடம் உள்ளது.
# பைசாந்தியத்தை நோக்கிய கடல்பயணம்

**பைசாந்தியத்தை நோக்கிய கடல் பயணம்** (*Sailing to Byzantium*) என்பது வில்லியம் பட்லர் யீட்சு என்பவரால் தெ டவர் என்ற கவிதைத் தொகுப்பில் 1928ம் ஆண்டு வெளியிடப்பட்ட கவிதையாகும். இது கான்ஸ்டண்டினோபிலை நோக்கிய புனிதப்பயணம் பற்றிய கவிதையாகும். இதில் யீட்ஸ் மனிதர்களின் ஆன்மீக உணர்வையும், வீசத்தையும் தெளிவுறக் கூறுகிறார்.
# பைசாந்தியத்தை நோக்கிய கடல்பயணம்

## கவிதைச் சுருக்கம்

இதில் மனிதர்களின் வயது முதிர்ச்சியில் ஏற்படும் அதீத வலி மேலும் மனிதர்களுக்கு முக்கியமான தேவையான ஆன்மீக பணிகளைப் பற்றியும் கூறுகிறார். மனிதனின் உடலானது இறந்து போக்க்கூடியது. எனவே எல்லா மனிதர்களையும் இளவயதிலேயே பைசாண்டியத்திற்கு பயணம் மேற்கொள்ள சொல்கிறார். பைசான்டியத்தில் உள்ள நான்கு கவுகளும் தங்கத்தால் செய்யப்பட்டுள்ளன. அங்கு உள்ள தூய்மையான நெருப்பினை சுற்றி வந்து துறவிகள் புனிதம் அடைகின்றனர். கவிஞர் தனது இறப்பிற்குபின்னர் ஒரு தங்கப்பறவையாக மாற விரும்புகிறார். அவர் குறிப்பிடும் தங்கப்பறவையானது பைசாந்தியம் நகரில் உள்ள தங்கக் கிளையில் அமர்ந்து நேற்று, இன்று, நாளை பற்றிய பாடலை இனிமையாக இசைக்கிறது. இது ஆங்கிலத்திலிருந்து மொழிபெயர்க்கப்பட்டது.
# பைசாந்தியத்தை நோக்கிய கடல்பயணம்

## உசாத்துணைகள்

- *Sailing to Byzantium.* Poetry Archives
- Sailing to Byzantium. *The Britannica Guide to the Nobel Prizes*. 1997. 30 April 2006.
# சித்ரங்கி சட்டமன்றத் தொகுதி

**சித்ரங்கி (சட்டமன்றத் தொகுதி)** (*Chitrangi Assembly constituency*, தொகுதி எண் : 079) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி சிங்கரௌலி மாவட்டத்தில் அமைந்துள்ளது. இத்தொகுதி பழங்குடியினருக்கு (எஸ்.டி) ஒதுக்கப்பட்ட தனித்தொகுதியாகும்.
# சித்ரங்கி சட்டமன்றத் தொகுதி

## தற்போதைய சட்டமன்ற உறுப்பினர்

சித்ரங்கி சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த *சரஸ்வதி சிங்* இருக்கிறார்.
# காலக்கோடு

யின் காலக்கோடு: *வரலாற்றின் ஒரு புதிய வரைவு*, 1765.]]
ஒரு **காலக்கோடு** (*timeline*) என்பது நிகழ்வுகளின் பட்டியலைக் காலவரிசைப்படி விவரிக்கும் ஒரு திட்டமாகும்.இது பொதுவாக ஒரு வரைபட வடிவமைப்பு. ஒரு நீண்ட பட்டையில் நாட்களுடன் அவற்றுக்கு இணையாக நிகழ்வுகளைக் காட்டுகிறது.  
காட்டும் காலத்தையும் அதற்கான தரவு விவரங்களையும் பொறுத்துத் தகுந்த அளவுதிட்டத்தைக் கொண்டு காலக்கோடு அமைக்கப்படுகிறது. அளவுதிட்டத்தின் ஓரலகு என்பது காலத்தின் அளவாக இருக்கும். காலக்கோட்டில் தரப்பட்டுள்ள நிகழ்வுகளைப் பொறுத்து கால அளவு அமையும். பரிணாம வளர்ச்சியின் காலக்கோட்டில் அளவுதிட்டத்தின் காலவளவு மில்லியன் வருடங்களாகவும் செப்டம்பர் 11, 2001 தாக்குதல்கள் காலக்கோட்டில் நிமிடங்களாகவும் இருக்கும். காலக்கோடுகள், உரைக் காலக்கோடுகளாகவோ அல்லது எண் காலக்கோடுகளாகவோ அமைகின்றன. காலக்கோடுகள் பெரும்பாலும் படமாகவும், வரைந்தும் பயன்படுத்தப்பட்டன.காலக்கோடுகள் தற்பொழுது கணினி மென்பொருள் உதவியுடன் உருவாக்கப்பட்டு பயன்படுத்தப்படுகின்றன.  
மாணவர்கள் மற்றும் ஆராய்ச்சியாளர்கள் வரலாற்று நிகழ்வுகள் மற்றும் அதன் போக்குகள் பற்றி அறிந்து கொள்ள காலக்கோடுகள் உதவுகின்றன. காலக்கோடானதுகுறிப்பிட்ட அளவில், நிகழ்வுகள் மற்றும் காலங்களுக்கு இடையே உள்ள இடைவெளி கால அளவினையும் காலத்தொடர்ச்சியினையும் அறிய உதவுகிறது.
# புலிவலம்

**புலிவலம்** (*Pulivalam*) இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டம், திருவாரூர் ஊராட்சிக்கு உட்பட்ட ஒரு கிராமம் ஆகும்.
# புலிவலம்

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 10°45'12.1"N 79°38'10.7"E ஆகும். இங்கு 1911 குடும்பங்களும் 7438 மக்களும் வசிக்கின்றனர். இதில் 3676 ஆண்களும் 3762 பெண்களும் அடங்குவர். இக் கிராமத்தின் மொத்த புவிப்பரப்பு 298.65 ஹெக்டா் ஆகும். இக் கிராமத்தில் அரசு 4 தொடக்கப்பள்ளிகளும், 1 நடுநிலைப்பள்ளியும், உள்ளன.  
ஊராட்சி மன்ற அலுவலகம் இயங்கி வருகின்றது, அருகிலேயே கிராம நிர்வாக அலுவலகமும், நூலகமும் அமைந்துள்ளன. மேலும் இங்கு ஊராட்சி ஒன்றிய தொடக்கப்பள்ளியும்,அரசு மேல்நிலைப்பள்ளியும் உள்ளது.
# புலிவலம்

## கோயில்கள்

புலிவலத்தில் அப்பன் பெருமாள் வெங்கடாசலபதி அமைந்துள்ளது. இவ்வூரில் உள்ள அப்பன் பெருமானை பொதிகை மலையில் பூசை செய்து வழிபடுகிறார், திருமலை உள்ள புஷ்கரணியில் அகத்தியர் அப்பன் பெருமாள் விடுகிறார் பின்னர் குளததிலிருந்து அர்சகருக்கு அப்பன் பெருமாள் கிடைக்க பெருகிறார். தென்தேசத்தில் பிரதிஷ்டை செய்வதற்க்காக பரிவரங்களுடன் அப்பன் பெருமாள் எடுத்து வரப்படுகிறார். தென்தேசத்திற்க்கு வரும் அப்பன் பெருமாளை சோழ அரசர் எதிர்கொண்டு அழைக்கப்படுகிறார். பின்னர் அப்பன் பெருமாளை இத்தலத்தில் பிரதிஷ்டை செய்யப்பட்டது.  
தற்போது இக்கோயிலில் குடமுழுக்கு நடைபெற இருப்பதால் திருப்பணிகள் நடைப்பெற்று வருகின்றது.  
தட்சிணகோகர்ணேசுவரர் கோயில் (சிவன்) உள்ளது. மேலும் விநாயகர் கோயில்களும் இருந்து வருகின்றன.
# புலிவலம்

## ஊர் பெயர் காரணம்

விஷ்ணு திவேசியான ரிசியை புலியாக மாற நாரத முனிவர் சாபம் அளித்துவிடுகிறார். புலியாக மாறிய ரிசி சாப விமோச்சனம் பெற இவ்வவிடத்தில் உள்ள அப்பன் பெருமாளை சுற்றி (வலம்) வந்து வழிபட்டதால் சுய ரூபம் பெற்றார். புலி உருவத்துடன் இருந்த ரிசி அப்பன் பெருமான் கருணையால் சுய ரூபம் பெற்றதால் இவ்வூரை புலிவலம் என அழைக்க அருளினார்.
# சண்டிக் கீரை

**சண்டிக் கீரை** (தாவரவியல் பெயர்: *Pisonia grandis*) என்பது ஒரு பூக்கும் தாவரம் ஆகும்.
# சண்டிக் கீரை

## பெயர்க் காரணம்

முன்நாளில் ஆம்ஸ்டெர்டாமில் வாழ்ந்த பிசோன் என்ற மருத்துவரைக் கௌரவித்து அவரது பெயரையே 'பிசோனியா' எனக் குறிப்பிட்டனர். 'க்ராண்டிஸ்' என்பது இதன் பெரிய இலையைக் குறிப்பிடுகிறது.
# சண்டிக் கீரை

## பரவல்

சண்டிக் கீரை மரம், அந்தமான், நிக்கோபார் மற்றும் லட்சத் தீவுக் கடற்கரையோரக் காடுகளில் அதிகமாக் காணப்படுகிறது. தமிழ்நாட்டில் கிராமங்களைவிட, நகரங்களில் வீடுகளில் இங்கொன்றும் அங்கொன்றுமாகப் பரவியுள்ளது.
# சண்டிக் கீரை

## பொதுவிவரங்கள்

இம்மரத்தின் இலைகள் அகலமாகவும், பட்டை வெண்மையாகவும் வழுவழுப்பாகவும், மலர்கள் நல்ல மணமுள்ளதாகவும் பச்சை நிறத்தில் கொத்தாக்களாகவும் இருக்கும். பறவைகளின் இறகுகளில் ஒட்டிக் கொள்வதன் மூலம் இதன் விதைப் பரவல் நடக்கிறது. இதன் வெட்டிய கிளைகளை நிலத்தில் ஊன்றி, புதிய மரங்களை உருவாக்கலாம்.  
இலைகள் 30 செ.மீட்டர் நீளமும் 15 செ.மீட்டர் அகலமும் உடையவை. சாதாரணமாக பூப்பதில்லை. சில சமயங்களில் பூக்கள் உருவானால் பூங்கொத்துக்களின் கிளை நுனியிலும் இலைசந்திலும் உண்டாகும். சிறிய பூக்களாக இருக்கும். காய்கள் உருவானால், இவை 1 செ .மீட்டர் அளவில் இருக்கும். பூவிதழ்களின் அடிப்பாகம் கனியின் மேல் ஒரு உரையைப் போல் மூடிக்கொண்டிருக்கும். இந்த உரை பிசுபிசுப்பாக இருக்கும். பறவைகளின் மீது ஒட்டிக்கொண்டு, பின்னர் பிற இடங்களில் சிதறி விழும்.
# சண்டிக் கீரை

## பயன்கள்

சண்டிக் கீரை மரத்தின் இலையை சமைத்து உண்ணலாம். சிறுநீர் பெருக்கும் பண்பு இலைகளுக்கு உள்ளது. இலையில் வைட்டமின் ஏ, தையாமின், ரிபோபிளவின்,வைட்டமின் சி ஆகிய சத்துக்கள் காணப்படுகிறது.
# சண்டிக் கீரை

## உசாத்துணைகள்

1. Mani P.S & Kamala Nagarajan (1994). Valamtharum marangal - Part - 1, 2nd Ed.,Chennai, New century book house pvt ltd.,
# தாராபுரம் அகஸ்தீஸ்வர சுவாமி கோயில்

**தாராபுரம் அகஸ்தீஸ்வர சுவாமி கோயில்** என்பது தமிழ்நாட்டில் திருப்பூர் மாவட்டம், தாராபுரம் என்னும் ஊரில் அமைந்துள்ள ஒரு சிவன் கோயில் ஆகும்.
# தாராபுரம் அகஸ்தீஸ்வர சுவாமி கோயில்

## வரலாறு

இக்கோயில் மூன்றாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
# தாராபுரம் அகஸ்தீஸ்வர சுவாமி கோயில்

## கோயில் அமைப்பு

இக்கோயிலில் அகஸ்தீஸ்வரர் சுவாமி, அகிலாண்டேஸ்வரி சன்னதிகளும், சனீஸ்வரர், காசி விஸ்வநாதர், விநாயகர், பாலதண்டாயுதபானி, பைரவர் உபசன்னதிகளும் உள்ளன. இங்குக் கோயில் கோசாலை உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
# தாராபுரம் அகஸ்தீஸ்வர சுவாமி கோயில்

## பூசைகள்

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. மாசி, மார்கழி, ஆணி, புரட்டாசி, ஐப்பசி, ஆடி, மாதம் முக்கிய திருவிழா நடைபெறுகிறது.
# தாழக்குடி வண்டிமலைச்சியம்மன் கோயில்

**தாழக்குடி வண்டிமலைச்சியம்மன் கோயில்** தமிழ்நாட்டில் கன்னியாகுமரி மாவட்டம், தாழக்குடி என்னும் ஊரில் அமைந்துள்ள அம்மன் கோயிலாகும்.
# தாழக்குடி வண்டிமலைச்சியம்மன் கோயில்

## பூசைகள்

இக்கோயிலில் ஒருகாலப் பூசை நடக்கின்றது. கார்த்திகை மாதம் திருக்கார்த்திகை முக்கிய திருவிழாவாக நடைபெறுகிறது. சித்திரை மாதம் சித்திரா பௌர்ணமி, நைனார் நோன்பு திருவிழாவாக நடைபெறுகிறது.
# தாளவாடி மல்லிகார்ஜுனசாமி கோயில்

**தாளவாடி மல்லிகார்ஜுனசாமி கோயில்** தமிழ்நாட்டில் ஈரோடு மாவட்டம், தாளவாடி என்னும் ஊரில் அமைந்துள்ள சிவன் கோயிலாகும்.
# தாளவாடி மல்லிகார்ஜுனசாமி கோயில்

## பூசைகள்

இக்கோயிலில் சிவாகம முறைப்படி மூன்று காலப் பூசைகள் நடக்கின்றன. கார்த்திகை மாதம் முக்கிய திருவிழா நடைபெறுகிறது. மாசி மாதம் திருவிழா நடைபெறுகிறது.
# தென்னகப் பண்பாட்டு மையம், தஞ்சாவூர்

**தென்னகப் பண்பாட்டு மையம்** (*South Zone Cultural Centre*) இந்தியப் பண்பாட்டின் பாரம்பரியத்தை பாதுகாக்கவும் ஊக்குவிக்கவும் இந்திய அரசாங்கத்தால் நிறுவப்பட்ட பல பிராந்திய பண்பாட்டு மையங்களில் இதுவும் ஒன்றாகும். இந்தியப் பண்பாட்டு அமைச்சகத்தின் கீழ் ஒரு தன்னாட்சி அமைப்பாக இது செயல்படுகிறது. இந்தியாவின் தமிழ்நாடு மாநிலம் தஞ்சாவூர் நகரில் தென்னகப் பண்பாட்டு மையம் என்ற பெயரில் இது அமைந்துள்ளது. தென்னக பன்பாட்டு மையத்தில் அலுவல்வழி தலைவர் தமிழ்நாட்டின் ஆளுநர் (இந்தியா) ஆவார்.
# தென்னகப் பண்பாட்டு மையம், தஞ்சாவூர்

## நோக்கம்

மண்டலத்தின் பூர்வீக பண்பாட்டை மக்களுக்கு, குறிப்பாக கிராமப்புற மக்களுக்கும் வசதியற்றவர்களுக்கும் நெருக்கமாகக் கொண்டுவரவும், அவர்கள் நம் நாட்டின் பண்பாட்டை புரிந்துகொள்வதையும் அனுபவிப்பதையும் நோக்கமாக கொண்டு இம்மையம் நிறுவப்பட்டது. இம்மையம் நாட்டின் பண்பாட்டு விழுமியங்கள் மற்றும் மரபுகளை உயிர்ப்புடன் வைத்திருக்க உதவுவது மட்டுமல்லாமல், உணர்வுபூர்வமாகவும் ஒருங்கிணைக்கவும் செய்கிறது. நாட்டியம், நாடகம், இசை மற்றும் கலை அனைத்தையும் ஒருங்கிணைத்து நமது பண்பாட்டின் ஒவ்வொரு அம்சமும் மண்டல கலாச்சார மையங்கள் மூலம் உருவாக்க வேண்டும் என்பது முக்கியமான நோக்கமாகும். இந்த தொலைநோக்கு பார்வைக்கு ஏற்ப இங்கு பல்வேறு நிகழ்ச்சிகள் ஏற்பாடு செய்யப்படுகின்றன. அவை:
- கலை விழாக்கள் நடத்துதல்
- பாரம்பரி கலைஞர்களை ஊக்குவிக்கும் விதமாக விருது வழங்குதல்
- நாட்டுப்புற கலை விழா நடத்தி நாட்டுப்புற கலைகளை மேம்படுத்துதல்
- கலைப் போட்டி நடத்துதல்
- கலைக் கண்காட்சி நடத்துதல்
# தென்னகப் பண்பாட்டு மையம், தஞ்சாவூர்

## பணிகள்

தென்மண்டல பண்பாட்டு மையத்தின் பணியாவது
- இந்தியாவின் பாரம்பரியத்தை பாதுகாப்பது
- இந்தியாவின் பாரம்பரிய பண்பாட்டைப் பாதுகாப்பது
- இந்தியாவின் பாரம்பரிய பண்பாட்டையும், பாரம்பரியத்தையும் ஊக்குவிப்பது போன்றவை இம்மையத்தின் பணிகளாகும். ஒவ்வொரு மண்டல மையமும் செயல்பாடுகளை ஒழுங்கமைப்பதன் மூலமும் பிற மண்டலங்களைச் சேர்ந்த கலைஞர்களை அழைப்பதன் மூலமும் நாட்டின் பண்பாட்டு மையங்களை ஒருங்கிணைத்து ஊக்குவிக்கின்றன.
# தென்னகப் பண்பாட்டு மையம், தஞ்சாவூர்

## நிர்வாகம்

இந்தியாவின் ஏழு பண்பாட்டு மண்டல மையங்களில் ஒன்றான தென்மண்டல பண்பாட்டு மையத்திற்கு தேவையான முறையான நிர்வாக உள்கட்டமைப்பு வசதிகள் இந்திய அரசாங்கத்தால் வழங்கப்படுகிறது.
# தென்னகப் பண்பாட்டு மையம், தஞ்சாவூர்

## தென்னக பண்பாட்டு மையத்தின் உறுப்பு மாநிலங்கள்

- தமிழ்நாடு
- ஆந்திரா
- தெலுங்கானா
- கர்நாடகா
- கேரளா
- லட்சத்தீவு
- புதுச்சேரி
- அந்தமான் மற்றும் நிக்கோபார் தீவுகள்
# தென்னகப் பண்பாட்டு மையம், தஞ்சாவூர்

## இந்தியாவின் மற்ற பண்பாட்டு மண்டல மையங்கள்

- கிழக்கு மண்டல பண்பாட்டு மையம், கொல்கொத்தா
- வட மண்டல பண்பாட்டு மையம்,பாட்டியாலா, பஞ்சாப்
- மேற்கு மண்டல பண்பாட்டு மையம்,உதய்ப்பூர், இராசத்தான்
- வடகிழக்கு மண்டல பண்பாட்டு மையம்,திமாபூர், நாகலாந்து
- தென் மத்திய மண்டல பண்பாட்டு மையம்,நாக்பூர், மகாராட்டிரா
# டென்னசி கணவாய் ஆணையம்

**டென்னசி கணவாய் ஆணையம்** *(Tennessee Valley Authority)* **TVA** என்பது ஐக்கிய அமெரிக்க அரசு உரிமை மின்பயன்பாட்டுக் குழுமக் கூட்டு நிறுவனமாகும். இதன் செயல் பரப்பு முழு டென்னசிக் கணவாய்யலபாமா, மிசிசிப்பி, கெந்துக்கி மாகாணங்களின் பகுதிகள், ஜார்ஜியா, வ்ட கரோலினா, வர்ஜீனியா ஆகியவற்றின் சிறுபகுதிகளும் உள்ளடக்கியதாகும். க்கூட்டு அரசு உரிமையுடையதுவாயினும் இது பொதுவரி சார்ந்தில்லாமல் தனியார் அமைப்பு போல தனித்தே இயங்குகிறது. இதன் தலைமையகம் டென்னசியில் உள்ள நாக்சுவில்லியில் அமைந்துள்ளது. இது ஆறாவது பெரிய மின்வழஙல் நிறுவனமாகும். நாட்டிலேயே மிகப் பெரிய அரசு பொதுப்பயன்பாட்டு அமைப்பாகும்.  
இது **நியூ டீல்** கொள்கை வழி 1933 இல் ஏற்படுத்தப்பட்ட சிறந்த திட்டங்களுள் ஒன்று டென்னசி கணவாய்த் திட்டம் ஆகும். இது பள்ளத்தாக்கில் திட்டமிடும் ஒரு நல்லதொரு முன்முனைவாக அமைந்தது. இயற்கை வளத்தைக் கொண்டு தொழிற்பெருக்கத்தை ஏற்படுத்துவது, வேளாண் வளத்தை ஊக்குவிப்பது என்ற இருநோக்கங்களோடு டென்னசி கணவாய் திட்டம் கொண்டுவரப்பட்டது. இதனை நெப்பிராசுக்கானைச் சார்ந்த **நோரிசு** என்பவர் கொண்டுவந்தார்.  
இத்திட்டத்தின் முக்கிய கூறுபாடுகளாவன:
1. இது மிகப்பெரிய பரப்பளவைக் கொண்ட டென்னசி பள்ளத்தாக்குப் பகுதியில் ஒரு அணை அமைய உதவியது.
1. மின் ஆக்கம் அதிகரிக்கப்பட்டது.
1. இத்திட்டத்தின் மூலம் மண் அரிப்பு தடுக்கப்பட்டது.
1. வெள்ளச் சேதம் குறைக்கப்பட்டது.
1. தொழிற்சாலைகளின் விளைபொருட்கள் ஆக்கம் பெருகியது.
1. நீர்ப்பாசனம் பெருக்கப்பட்டது.
1. வேளாண்மை விரிவடைந்தது.  
டென்னசி நதிப்பள்ளத்தாக்குத் திட்டம் கிட்டத்தட்ட நாற்பதினாயிரம் சதுர மைல்கள் பரவியிருந்தது. மிகப்பெரிய அளவில் அனைவரும் பயன்பெறும் ஒரு பெரிய அரசுத் தொழில் நிறுவனமாக அது விளங்கியது. இவற்றால் கி.பி.1929 ஆம் ஆண்டு ஏற்பட்ட பொருளியல் மந்தநிலை திறமையுடன் சமாளிக்கப்பட்டது.
# பெரிய வத்தலாபுரம்

**பெரிய வத்தலாபுரம்** (*Periyavathalapuram*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், பென்னாகரம் வட்டம், அஜ்ஜனஅள்ளி ஊராட்சிக்கு உட்பட்ட ஒரு சிற்றூர் ஆகும்.
# பெரிய வத்தலாபுரம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 29 கிலோமீட்டர் தொலைவிலும், சென்னையில் இருந்து 319 கிலோமீட்டர் தொலைவிலும் உள்ளது.
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'26.8"N 77°49'30.6"E ஆகும். இங்கு மொத்த குடியிருப்புகள் 162,.
# சின்னவத்தலபுரம்

**சின்னவத்தலாபுரம்** (*Chinnavathalapuram*) என்பது இந்தியாவின், தமிழ்நாட்டின், தர்மபுரி மாவட்டம், பென்னாகரம் வட்டம், அஜ்ஜனஅள்ளி ஊராட்சிக்கு உட்பட்ட ஒரு சிற்றூர் ஆகும்.
# சின்னவத்தலபுரம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், பென்னாகரத்தில் இருந்து 15 கிலோமீட்டர் தொலைவிலும், சென்னையிலிருந்து 334 கிலோமீட்டர் தொலைவிலும் உள்ளது.
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'44.0"N 77°49'10.4"E ஆகும்.
# சின்னவத்தலபுரம்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 514.
# சின்னவத்தலபுரம்

## பள்ளிகள்

- அரசு உயர்நிலைப் பள்ளி
# கரூப்பூர்

**கரூப்பூர்** என்பது தமிழ்நாட்டின், திருவாரூர் மாவட்டம், அலிவலம் ஊராட்சிக்கு உட்பட்ட ஒரு கிராமம் ஆகும்.
# கரூப்பூர்

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°02'17.9"N 79°31'47.7"E ஆகும். இங்கு 174 குடும்பங்களும், 687 மக்களும் வசிக்கின்றனர். இதில் 352 ஆண்களும் 335 பெண்களும் அடங்குவர். இக் கிராமத்தின் மொத்த புவிப்பரப்பு 162.45 ஹெக்டா் ஆகும். இக் கிராமத்தில் அரசு 1 தொடக்கப்பள்ளி உள்ளது.
# நார்ட்வெட் விளைவு

**நார்ட்வெட் விளைவு** (*Nordtvedt effect*) இயற்பியலின் பிரிவாகிய வானியற்பியலில் புவிக்கும் சந்திரனுக்கும் இடையே உள்ள சாா்பு இயக்கத்தின் கோட்பாட்டினைக் குறிக்கிறது. இந்த இயக்கமானது தன் ஈா்ப்பு ஆற்றல் பெற்ற ஒரு பொருளானது நிலைமத் திரளை விட வேறுபட்ட பங்களிப்பை ஈா்ப்பு நிறைக்கு வழங்குவதாகும். உற்றுநோக்கும் பாேது நாா்ட்வெட் விளைவானதுவலுவான சமநிலை கோட்பாட்டை மீறுவதாக இருக்கும். இது ஈர்ப்பு விசையில் ஒரு பொருளின் இயக்கமானது அதன் நிறையையோ அல்லது தொகுப்பையோ சார்ந்து இல்லை என்பதைக் குறிக்கிறது.
# நார்ட்வெட் விளைவு

## பெயர்க் காரணம்

*கென்னெத் எல்.நாா்ட்வெட்*என்பவர் இக்கோட்பாட்டினை விளக்கியதால் அவரது பெயரால் இதற்குப் பெயரிடப்பட்டது. சில ஈர்ப்பு கோட்பாடுகள் பெரிய பொருட்கள் அவற்றின் ஈர்ப்பு சுய-ஆற்றலைப் பொறுத்து வெவ்வேறு விகிதங்களில் இருக்க வேண்டும் என்று முதலில் நிரூபித்தது.
# நார்ட்வெட் விளைவு

## சோதனை

ஈர்ப்பு விசையானது இக்கோட்பாட்டை மீறினால், பூமியானது சந்திரனை விட சற்று வித்தியாசமான விகிதத்தில் சூரியனை நோக்கி நகர வேண்டும். இதன் விளைவாக சந்திர சுற்றுப்பாதையின் துருவமுனைப்பு ஏற்படுகிறது என்பதை நோர்ட்வெட் கவனித்தார். நோர்ட்வெட் விளைவு இருப்பதை (அல்லது இல்லாமை) சோதிக்க, விஞ்ஞானிகள் சந்திர சீரொளிச் சரகப் பரிசோதனையைப் (Lunar Laser Ranging experiments) பயன்படுத்தியுள்ளனர், இது பூமிக்கும் சந்திரனுக்கும் இடையிலான தூரத்தை மில்லிமீட்டர் துல்லியத்துடன் அளவிடும் திறன் கொண்டது. இதுவரையான சோதனை முடிவுகள் நோர்ட்வெட் விளைவுக்கான எந்த ஆதாரத்தையும் கண்டுபிடிக்கவில்லை. அஇதன் மூலம் இக்கோட்பாடு மிகவும் பலவீனமானது என்பதை நிரூபிக்கிறது. அடுத்தடுத்த அளவீடுகள் மற்றும் அதிக துல்லியமான பகுப்பாய்வு விளைவுக் கோட்பாட்டினை மேம்படுத்தியுள்ளன. மெசெஞ்சர் விண்கலம் மூலம் புதனின் சுற்றுப்பாதையின் அளவீடுகள் நோர்ட்வெட் விளைவை இன்னும் சிறிய அளவில் இருக்கும்படி செம்மைப்படுத்தியுள்ளன.
# நார்ட்வெட் விளைவு

## மேற்காேள்கள்

-
-
# திப்பிராஜபுரம் வேணுகோபால சுவாமி கோயில்

**திப்பிராஜபுரம் வேணுகோபால சுவாமி கோயில்** தமிழ்நாட்டில் தஞ்சாவூர் மாவட்டம், திப்பிராஜபுரம் என்னும் ஊரில் அமைந்துள்ள பெருமாள் கோயிலாகும்.
# திப்பிராஜபுரம் வேணுகோபால சுவாமி கோயில்

## பூசைகள்

இக்கோயிலில் வைகானசம் ஆகம முறைப்படி நான்கு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
# திருஉத்திரகோசமங்கை வராகி என்ற மங்கை மாகாளியம்மன் கோயில்

**திருஉத்திரகோசமங்கை வராகி என்ற மங்கை மாகாளியம்மன் கோயில்** தமிழ்நாட்டில் இராமநாதபுரம் மாவட்டம், திருஉத்திரகோசமங்கை என்னும் ஊரில் அமைந்துள்ள அம்மன் கோயிலாகும்.
# திருஉத்திரகோசமங்கை வராகி என்ற மங்கை மாகாளியம்மன் கோயில்

## பூசைகள்

இக்கோயிலில் ஒருகாலப் பூசை நடக்கின்றது. புரட்டாசி மாதம் நவராத்திரி 10 நாள் திருவிழா முக்கிய திருவிழாவாக நடைபெறுகிறது.
# திருக்காணூர் கரும்பேஸ்வரர்சுவாமி கோயில்

**திருக்காணூர் கரும்பேஸ்வரர்சுவாமி கோயில்** தமிழ்நாட்டில் தஞ்சாவூர் மாவட்டம், திருக்காணூர் என்னும் ஊரில் அமைந்துள்ள சிவன் கோயிலாகும்.
# திருக்காணூர் கரும்பேஸ்வரர்சுவாமி கோயில்

## பூசைகள்

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஐப்பசி மாதம் கந்தசஷ்டி முக்கிய திருவிழாவாக நடைபெறுகிறது. மாத மாதம் பிரதோஷம், சூரிய பூஜை திருவிழாவாக நடைபெறுகிறது.
# சின்னப்பநல்லூர்

**சின்னப்பநல்லூர்** (*Chinnappanallur*) என்பது இந்தியாவின், தமிழ்நாட்டின், தர்மபுரி மாவட்டம், பென்னாகரம் வட்டம் அஜ்ஜனஅள்ளி ஊராட்சிக்கு உட்பட்ட ஒரு சிற்றூர் ஆகும்.
# சின்னப்பநல்லூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 29 கிலோமீட்டர் தொலைவிலும், சென்னையில் இருந்து 319 கிலோமீட்டர் தொலைவிலும் உள்ளது.
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'11.8"N 77°48'03.9"E ஆகும்.
# சித்தாந்தப் பிரகாசிகை

**சித்தாந்தப் பிரகாசிகை** எனும் நூல் சைவ சித்தாந்தக் கருத்துக்களை எளிய முறையில் கூறும் நூலாகும். இந்நூல் சித்தாந்த அடிப்படைப் பொருள்களை எல்லாம் கூறுகின்றது.
# சித்தாந்தப் பிரகாசிகை

## நூலமைப்பு

இந்நூலை இயற்றியவர் மாதவ சிவஞான முனிவர் ஆவார். வடமொழியில் சர்வாத்ம சம்பு சிவாசாரியாரால் எழுதப்பட்ட சித்தாந்தப் பிரகாசிகை என்ற நூலின் மொழிபெயர்ப்பாக உரைநடைச் செய்யுள் அமைப்பில் சிவஞான முனிவர் எழுதியுள்ளார். இந்நூல் ஏழு பிரகரணங்களாகப் பிரிக்கப்பட்டு அமைந்துள்ளது. மூன்று காண்டங்களில் முப்பத்தாறு தத்துவங்களை விளக்குகிறது இந்நூல்.
# சித்தாந்தப் பிரகாசிகை

## நூல் கருத்துகள்

- முதலாவது உள்ள போக்கிய காண்டத்தில் 24 ஆன்ம தத்துவங்களுடன் மாயைத் தத்துவமும் விளக்கப்பட்டுள்ளது.
- இரண்டாவது அமைந்த தத்துவப் பிரகரணத்தில் மூன்று காண்டங்களும் விளக்கப்பட்டுள்ளன.
- போகசமாத்துரு, காண்டத்தில் ஆறு வித்தியாதத்துவங்கள் விளக்கப்பட்டுள்ளன.
- பிரேர காண்டத்துள் சுத்த வித்தை,ஈசுவர தத்துவம், சதாசிவத் தத்துவம்,சக்தி தத்துவம், சிவ தத்துவம் ஆகியன விளக்கப்பட்டுள்ளன.
- முதல் பிரகரணம், தேகப் பிரகரணம் என உயிர்களின் தூல,சூக்கும தேகங்களை விளக்குகின்றது..
1. மாதவச் சிவஞான யோகிகள் அருளிச் செய்த பிரபந்தத் திரட்டு,பாகம்-1,2- கழக வெளியீடு 1929.
1. வே.செல்லத்தாள்,' சிவஞான முனிவர்'- விஜயா பதிப்பகம் கோவை-2016.
# மணல்பருத்திக்காடு

**மணல்பருத்திக்காடு** (*Manalparuthikadu*) என்பது இந்தியாவின் தமிழ்நாட்டில் அமைந்துள்ள தர்மபுரி மாவட்டம், பென்னாகரம் வட்டம் அஜ்ஜனஅள்ளி ஊராட்சிக்கு உட்பட்ட ஒரு சிற்றூர் ஆகும்.
# மணல்பருத்திக்காடு

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இங்கு மொத்த குடியிருப்புகள் 72,.
# யார்லங் சாங்போ ஆறு

**யார்லங் சாங்போ ஆறு**  
யார்லங் சாங்போ ஆறு திபெத்தில் உள்ள நீளமான ஆறு ஆகும். சாங்போ என்ற பெயர் இந்த ஆறு சாங் என்ற இடத்தின் வழியாகப் பாய்வதால் இந்த ஆற்றுக்கு சாங்கோ என்று பெயர் வந்தது. இந்த ஆறு பிரம்மபுத்ரா ஆற்றின் மேற்பகுதியில் பாய்கிறது. இந்த ஆறு திபெத்தின் மேற்குப் பகுதியில் உள்ள ஆங்சி பனிக்கட்டி மலையிலிருந்தும், கைலாசமலை மற்றும் மானசோரவர் ஏாியின் தென்கிழக்குப் பகுதியில் இருந்தும் உருவாகிறது.இந்த ஆறு அருணாச்சலப்பிரதேசத்திற்குள் நுழைவதற்கு முன்னால் தெற்கு திபெத் பள்ளத்தாக்குப் பகுதியையும் உருவாக்குகிறது.  
ருணாச்சலப்பிரதேசத்திலிருந்து கீழ் நோக்கிப் பாயும் போது இந்நதி அகண்டு பாய்கிறது.இங்கு இந்நதி பிரம்மபுத்திரா என்று அழைக்கப்படுகிறது.அசாமிற்குள் நுழைந்தவுடன் இந்நதி பிரம்மபுத்திரா என்று அழைக்கப்படுகிறது.அசாமிலிருந்து வங்காளத்திற்குள் ராம்னபஜார் என்ற இடத்தில் நுழைகிறது.200
வருடங்களுக்கு முன்பிருந்து இந்த ஆறு இவ்விடத்திலிருந்து கிழக்கு நோக்கிப் பாய்ந்து பைரஸ் உபசில்லாவுக்கு அருகில் மேக்னா ஆற்றுடன் கலக்கிறது.தற்பொழுது இவ்வாறு யமுனை என்று அழைக்கப்படுகிறது.இது தெற்கு நோக்கிப் பாய்ந்து கங்கையில் கலக்கிறது. வங்காளத்தில் இந்நதி பத்மா
என்று அழைக்கப்படுகிறது.திபெத் பீடபூமியை விட்டு வெளியேறி இந்த ஆறு அழகான யார்லங் சாங்போ என்ற உலகிலேயே மிகப் பெரிய பள்ளத்தாக்கை உருவாக்குகிறது.
# சிங்கரௌலி சட்டமன்றத் தொகுதி

**சிங்கரௌலி (சட்டமன்றத் தொகுதி)** (*Singrauli Assembly constituency*, தொகுதி எண் : 080) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி சிங்கரௌலி மாவட்டத்தில் அமைந்துள்ளது.
# சிங்கரௌலி சட்டமன்றத் தொகுதி

## தற்போதைய சட்டமன்ற உறுப்பினர்

சிங்கரௌலி சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த *ராம் லல்லு வைஸ்யா* இருக்கிறார்.
# தேவ்சர் சட்டமன்றத் தொகுதி (மத்தியப் பிரதேசம்)

**தேவ்சர் (சட்டமன்றத் தொகுதி)** (*Devsar Assembly constituency*, தொகுதி எண் : 081) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி சிங்கரௌலி மாவட்டத்தில் அமைந்துள்ளது. இத்தொகுதி பட்டியல் இனத்தவருக்கு ஒதுக்கப்பட்ட தனித்தொகுதி ஆகும்.
# தேவ்சர் சட்டமன்றத் தொகுதி (மத்தியப் பிரதேசம்)

## தற்போதைய சட்டமன்ற உறுப்பினர்

தேவ்சர் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த *ராஜேந்திர மேஷ்ராம்* இருக்கிறார்.
# சுருட்டுமடுப்பு

வடிவியல் மற்றும் பிரதேசவியல் கணிதவியலில், **சுருட்டுமடுப்பு** என்பது காகிதத் தாள் அல்லது இரு பரிமாண பன்மடங்கு தாள், சீரற்ற உருத்திாிபு பெற்று வெவ்வேறு அடர்த்தியுடைய முகடுகள் மற்றும் அம்சங்களுடன் முப்பரிமாண வடிவமைப்பை விளைவிக்கும். சுருட்டி கசக்கிய கட்டமைப்புகளுடைய வடிவியல் என்பது பரப்பியலில் ஆர்வமுடைய கணிதவியலாளரின் பாடமாகும். சுருட்டி கசக்கிய காகித பந்துகளை படிக்கும் பாேது அமுக்கு வலிமை இருக்கும் பாேது வியக்கத்தக்க சிக்கலான வடிவமைப்புகளை உருவாக்குகிறது. அவை மடிப்புகளிடையே உள்ள தட்டையான ப்ளாட்களின் உராய்வு இடைவினைகளின் மூலம் உருவானதாகும். அடர்த்தியாேடு தாெடர்புடைய மிகையான அமுக்கு வலிமை பொருட்கள் அறிவியல் மற்றும் இயந்திர பொறியியல் துறைகளில் சிறப்பு பாடமாகும்.
# சுருட்டுமடுப்பு

## சுருட்டுமடுப்பின் முக்கியத்துவம்

சுருட்டு மடுப்பு மூலம் ஒரு தாளை பேக்கிங் செய்வதுஒரு சிக்கலான நிகழ்வு ஆகும்.இதுபொருள் அளவுருக்கள் மற்றும் பேக்கிங் நெறிமுறையை சார்ந்தது ஆகும். அப்படி தாளின்சுருட்டு மடுப்பு தன்மையானது,  சுருள்,காகிதம் மற்றும் பாலி-உறைகளின் தன்மையை பாெறுத்து மாறுபடுகிறது. இதை பொருளின் மடிப்பை அடிப்படையாகக் காெண்டுவிளக்கலாம்.
# 200 மீட்டர் ஓட்டம்

**200 மீட்டர் ஓட்டம்** விரைவு ஓட்டப்போட்டி வகையைச் சார்ந்த்தாகும். பண்டைய ஒலிம்பிக் போட்டியில் 200 மீட்டருக்குப் பதிலாக சற்று குறைவான தூரம் கொண்டு அதாவது 192 மீட்டர் தூரம் கொண்டு ஓட்டப்போட்டிகள் நடத்தப்பட்டன. இந்த 192 மீட்டர் தூரமானது பண்டைய ஒலிம்பிக் போட்டி நடைபெறும் ஸ்டேடியத்தின் ஒரு பகுதி நீளமாகும். பின்னர் நவீன ஒலிம்பிக் போட்டியில் 200 மீ ஓட்டப்போட்டி 1990 ஆம் ஆண்டு அறிமுகப்படுத்தப்பட்டது. 1906 ஆம் ஆண்டு தவித மற்ற அனைத்து ஒலிம்பிக்போட்டியிலும் 200 மீட்டர் ஓட்டப்போட்டிகள் நடத்தப்ப்படுகின்றன. பெண்கள் 1948 ஆம் ஆண்டிலிருந்து நவீன ஒலிம்பிக் போட்டியில் தொடர்ச்சியாக பங்கு பெறுகின்றன ஒரு வெளிப்புற 400 மீட்டர் ஓடுபாதையில் 200 மீட்டர் ஓட்டப்போட்டியின்தொடக்கம் இரண்டாவது வளைவில் தொடங்கி நேர்
ஓடுபாதையில் – முடிவடைகிறது.  
200 மீட்டர் ஓட்டக்கார் முழுவேகத்துடன் ஓடும்பொழுது முதல் 100 மீட்டரைவிட இரண்டாவது 100 மீட்டரை மிகவும் வேகமாக ஓடுகிறார். 19.19 நொடியில் உசேன் போல்ட் தனது உலகச் சாதனை படைக்கும்பொழுது கடைசி 100 மீட்டர் ஒட்டப்பகுதியை 9.27 நொடிகளில் கடந்தார். இது இவர் 100 மீட்டர் ஓட்டப்போட்டியில் உலகச் சாதனைகளைச் செய்த நேரத்தை விட மிகக் குறைவாகும்.  
அமெரிக்க ஐக்கிய நாடுகள் மற்றும் பிற இடங்களில், விளையாட்டு வீரர்கள் முன்பு 200 மீ (218.723 கெஜம்) க்கு பதிலாக 220-கெஜம் (201.168மீ) ஓடினர். இருப்பினும் தூரம் இப்போது வழக்கற்றுப் போய்விட்டது. 0.1 வினாடிகளைக் கழிப்பதே 220 கெஜங்களுக்கு மேல் பதிவு செய்யப்பட்ட நேரங்களிலிருந்து 200 மீ முறைகளாக மாற்றுவதற்குப் பயன்படுத்தப்படும் நிலையான சரிசெய்தல் முறையாகும். ஆனாலும் பிற மாற்று முறைகளும் உள்ளன.  
இந்த பந்தயத்தின் மற்றொரு காலாவதியான பதிப்பு 200 மீட்டர் நேர் பாதையும் இருந்தது. இது அத்தகைய நேர் பாதையிலுள்ள தடங்களில் ஓடியது. ஆரம்பத்தில், சர்வதேச அமெச்சூர் தடகள சங்கம் (தற்போது சர்வதேச தடகள கூட்டமைப்புகள் என்று அழைக்கப்படுகிறது) 1912 இல் உலக சாதனைகளை அங்கீகரிக்கத் தொடங்கியபோது, நேரான பாதையில் அமைக்கப்பட்ட பதிவுகள் மட்டுமே பரிசீலனைக்கு தகுதியானவை. 1951 ஆம் ஆண்டில், சர்வதேச தடகள கூட்டமைப்பு ஒரு வளைந்த பாதையில் அமைக்கப்பட்ட பதிவுகளை அங்கீகரிக்கத் தொடங்கியது. 1976 இல், நேரான பதிவு நிராகரிக்கப்பட்டது.  
200 மீட்டர் ஓட்டப்போட்டியானது மற்ற போட்டியாளர்களையும், வெகுவாக கவர்ந்துள்ளது. குறிப்பாக 100 மீ ஓட்டம் ஓட்டக்காரர்களை நவீன ஒலிம்பிக் போட்டியில் 100 மீட்டரில் வெற்றி பெற்றவரே 200 மீட்டர் போட்டியிலும், வெற்றி பெற்று தங்கப்பதக்கங்களை பெற்றுள்ளார். இந்த சாதனையை ஆண்கள் பதினொரு முறை ஒலிம்பிக் போட்டிகளில் சாதித்துள்ளனர்: 1904 இல் ஆர்ச்சி கான், 1912 இல் ரால்ப் கிரெய்க், 1928 இல் பெர்சி வில்லியம், 1932 இல் எடி டோலன், 1936 இல் ஜெசி ஓவென்ஸ், 1956 இல் பாபி மோரோ, 1956 இல் இந்த சாதனையை ஆண்கள் பதினொரு முறை சாதித்துள்ளனர். 1984 இல் கார்ல் லூயிஸ், மற்றும் மிக சமீபத்தில் ஜமேக்காவின் உசைன் போல்ட் 2008, 2012 மற்றும் 2016 இல் பதக்கங்களை பெற்றார்.  
மரியன் ஜோன்ஸ் 2000 ஆம் ஆண்டில் இரண்டு பந்தயங்களிலும் முதலிடம் பிடித்தார், ஆனால் பின்னர் செயல்திறன்-மேம்படுத்தும் மருந்துகளை உட்கொண்டதை ஒப்புக்கொண்டதால் தகுதி நீக்கம் செய்யப்பட்டு பதக்கங்கள் பறிக்கப்பட்டன.
# கோல்கொண்டா வைரம்

**கோல்கொண்டா வைரம்** (*Golconda diamond*) இந்திய வைரங்களில் உலகப் புகழ் பெற்ற வைர வகை ஆகும். இந்தத் தொழிலானது சுல்தானியர்களின் ஆட்சியின் போது உருவானது. சுரங்கங்களில் இருந்து வைரங்கள் கோல்கொண்டா கோட்டைக்கு எடுத்து வரப்பட்டன. கோட்டைக்கு கொண்டு வரப்பட்ட வைரங்களை வெட்டி,பளபளப்பாக்கி, பட்டைதீட்டி, மதிப்பீடு செய்யப்பட்டு பின்னர் விற்பனை செய்யப்பட்டன. கோல்கொண்டா ஒரு வைர வர்த்தக மையமாக தன்னை நிலைநிறுத்தியது. 19ஆம் நூற்றாண்டின் இறுதி வரை, கோல்கொண்டா சந்தை உலகின் சிறந்த மற்றும் மிகப்பெரிய வைரங்களின் சந்தையாக இருந்தது.
# கோல்கொண்டா வைரம்

## வரலாறு

இந்தியாவின் இன்றைய ஆந்திரப் பிரதேசம் மற்றும் தெலங்காணா மாநிலங்களின் கோதாவரி நதிப் பகுதியில் கோல்கொண்டா வைரங்கள் வெட்டப்படுகின்றன. நவீன ஐதராபாத்தின் மேற்குப் பகுதியில் உள்ள கோல்கொண்டா கோட்டை, கோல்கொண்டா சுல்தானகத்தின் இடமாக இருந்தது. மேலும், வைர மேம்பாடு, லேபிடரி மற்றும் வர்த்தகத்திற்கான முக்கிய மையமாக மாறியது. கோல்கொண்டா வைரங்கள், தூய கரிமத்தால் உருவாக்கப்பட்டவை, நைட்ரசன் அற்றவை மற்றும் அதிகத் தெளிவுடன் பெரியவை, வகை IIa என வகைப்படுத்தப்படுகின்றன. அவை பெரும்பாலும் முதல் நீரின் வைரங்கள் என்று விவரிக்கப்படுகின்றன, இவை வரலாற்றின் மிகவும் பிரபலமான வைரங்களில் ஒன்றாகும். "கோல்கொண்டா வைரம்" என்ற சொல் ஒப்பற்ற தரம் கொண்ட வைரங்களின் அடையாளமாக மாறியது.  
2,000 ஆண்டுகளாக கோல்கொண்டா வைரங்கள் மட்டுமே அறியப்பட்ட சிறந்த வைரங்களாக இருந்தன. பல நூற்றாண்டுகளின் அதிகப்படியான சுரங்கத்தின் காரணமாக, அவற்றின் உற்பத்தி 1830 முதல் தீர்ந்து விட்டது. மேலும் ரத்தினவியலாளர்கள் மற்றும் வணிகர்கள் கோல்கொண்டா வைரங்களை பழமையான, அரிதான மற்றும் விலைமதிப்பற்றவை என வகைப்படுத்தியுள்ளனர். பிரபலமான கோல்கொண்டா வைரங்களில் நிறமற்ற கோகினூர், நாசக் வைரம், நீல நம்பிக்கை வைரம், சிலையின் கண், இளஞ்சிவப்பு டாரியா-ஐ-நூர், வெள்ளை ரீஜண்ட், டிரெஸ்டன் கிரீன் மற்றும் நிறமற்ற அக்பர் ஷா வைரம், நிசாம் வைரம் மற்றும் பெரிய மொகுல் போன்ற கண்டுபிடிக்க முடியாத வைரங்கள்.  
16 முதல் 18 ஆம் நூற்றாண்டுகளில் கோல்கொண்டா வைரத் தொழில் அதன் உச்சத்தில் இருந்தது, 23 சுரங்கங்கள்-அதில் கொல்லூர் சுரங்கம் மிகவும் சுறுசுறுப்பாக இருந்தது-இப்பகுதியில் இயக்கப்பட்டது மற்றும் ஒரு சுரங்கத்தில் ஒரே நேரத்தில் 30,000 பேர் வேலை செய்தனர். கோல்கொண்டாவில் உள்ள அனைத்து சுரங்கங்களில் இருந்தும் சுமார் 10,000,000 காரட்டுகள் (2.0t) கிடைக்கும் என மதிப்பிடப்பட்டுள்ளது. . பல தசாப்தங்களாக பயன்படுத்தப்படாத பிறகு, "கோல்கொண்டா வைரம்" என்ற சொல் 1950 களில் தே பீர்ஸின் விளம்பர பிரச்சாரங்களில் மீண்டும் பிரபலமடைந்தது. இதற்காக மர்லின் மன்றோ பரோடாவின் நிலவை (இது கோல்கொண்டா வைரம் அல்ல) அணிந்து ஒரு விளம்பர நிகழ்ச்சியில் தோன்றினார். 2015 ஆம் ஆண்டில், உசுமானியா பல்கலைக்கழகம் மற்றும் இந்திய புவியியல் ஆய்வு மையம் இரண்டும் இணைந்து, இப்பகுதியில் வைரச் சுரங்கத்திற்கான புதிய சாத்தியமான தளங்களைக் கண்டறிந்தது. இருப்பினும் 2022 வரை சுரங்கம் தொடங்கவில்லை.  
சிந்துபாத்தின் வைரங்களின் பள்ளத்தாக்கு, மார்கோ போலோவின் ரத்தினக் கதை, ரஸ்ஸல் கான்வெல்லின் ஏக்கர்ஸ் ஆஃப் டயமண்ட்ஸ் போன்ற நாட்டுப்புறக் கதைகளின்படி, சில கோல்கொண்டா வைரங்கள் சபிக்கப்பட்டவை. இவை அவற்றின் உரிமையாளர்களுக்கு நல்ல அதிர்ஷ்டத்தை வழங்குகின்றன அல்லது மாய சக்திகளைக் கொண்டுள்ளன. ஒரு சிலர் இதை தாயத்துகளாக அணிந்தனர். 2013 ஆம் ஆண்டில், நிசாம்களின் நகைகளிலிருந்த இளவரசி வைரம் $ 39.3 மில்லியன் அமெரிக்க டாலருக்கு ஏலம் போனது.
# கோல்கொண்டா வைரம்

## இந்தியாவின் பங்கு

ஐரோப்பா மற்றும் மத்திய கிழக்கு நாடுகளின் இடைக்கால பதிவுகள் உயர்தர வைரங்களின் ஆதாரமாக இந்தியாவின் முக்கியத்துவத்தைக் காட்டுகின்றன. நகை வரலாற்றாசிரியர் ஜாக் ஓக்டனின் கூற்றுப்படி, இந்த பதிவுகளில் 12 ஆம் நூற்றாண்டுக்கு முந்தைய மூத்த பிளினி, மார்கோ போலோ, முஹம்மது அல்-இத்ரிசி மற்றும் பிறரின் பதிவுகள் அடங்கும். "இந்த ரத்தினங்கள் இந்தியாவில் பட்டைத் தீட்டாப்பட்டவை" என்ற முத்திரையுடன் வைரங்களை இந்தியா தயாரித்ததாக பதிவுகள் கூறுகின்றன. பௌத்தர்கள், இந்துக்கள் மற்றும் சைனர்களின் பண்டைய நூல்களான அர்த்தசாஸ்திரம் (கிமு 2 ஆம் நூற்றாண்டு - கிபி 4 ஆம் நூற்றாண்டு), ரத்ன பரிக்ஷா மற்றும் புராணங்கள் ஆகியவை வைரங்களை உற்பத்தி செய்த இந்தியாவின் நகரங்கள் மற்றும் பகுதிகளைக் குறிக்கின்றன. உரோமானிய வரலாற்றாசிரியர் மூத்த பிளினி (கி.பி.23-79) தனது கலைக்களஞ்சியத்தில் தென்னிந்தியாவின் வைரங்களுக்கு ரோமானிய ஏகாதிபத்திய பெண்களின் தேவை மற்றும் விருப்பத்தை விவரிக்கிறார். அப்பாசியக் கலீபாவான ஆருன் அல் ரசீத்தின் காலத்தில் தொகுக்கப்பட்ட ஆயிரத்தொரு இரவுகள் கதைகளில் வரும் "மாலுமி சிந்துபாத்" என்ற கதை வைரங்களின் பள்ளத்தாக்கை விவரிக்கிறது. இதில் குறிப்பிடப்பட்டுள்ள நிலப்பகுதிகள் பொதுவ்வாக தக்காணம் மற்றும் குறிப்பாக கோல்கொண்டா பகுதியின் அதே அம்சங்களைக் கொண்டுள்ளன. இந்தப் பெயர்களை நவீன புவியியல் பெயர்களுடன் இணைப்பது கடினம். 18 மற்றும் 19 ஆம் நூற்றாண்டு புவியியலாளர்கள், ஆராய்ச்சியாளர்கள் மற்றும் வணிகர்களின் பதிவுகளின்படி, கர்னூல் மாவட்டத்தின் தெற்கே கிருஷ்ணா ஆற்றின் பள்ளத்தாக்குக்கு அருகில் உள்ள நவீன என் டி ஆர் மாவட்டம் மற்றும் அதைச் சுற்றியுள்ள பகுதி, பாலநாடு மற்றும் குண்டூர் ; ரம்பசோடாவரம் மற்றும் பத்ராசலத்தில் கோதாவரி நதிப்படுகை ; வடகிழக்கு மத்தியப் பிரதேசம் ; கிழக்கு சத்தீசுகர் ; மேற்கு சார்க்கண்டு; மற்றும் வடமேற்கு ஒடிசா போன்றவை இந்தியாவில் வைரத்தின் சாத்தியமான வரலாற்று ஆதாரங்கள். இவற்றில் நன்கு அறியப்பட்ட பகுதி வரலாற்று ரீதியாக "தெலிங்காணா" அல்லது "தில்லிங்" என அறியப்பட்டது. மேலும் தக்காண சுல்தான்களின் காலத்தில் கோல்கொண்டா என மறுபெயரிடப்பட்டது. பொதுவாக கோதாவரி நதிப்படுகை என அறியப்பட்டது. ஐரோப்பிய பயணிகள் மற்றும் வர்த்தகர்கள் இந்த பிராந்தியத்தின் உற்பத்தியாளர்களுடன் அதிகளவில் வர்த்தகத்தில் ஈடுபட்டதால், இப்பகுதியின் வைரங்கள் "கோல்கொண்டா வைரங்கள்" என்று குறிப்பிடப்படுகின்றன.
# அலன் போடர்

**அலன் போடர்** (அ) **ஆலன் ராபர்ட் பார்டர்** (*Allan Robert Border*) பிறப்பு: சூலை 27, 1955) என்பவர் முன்னாள் ஆத்திரேலியத் துடுப்பாட்ட அணி வீரர் ஆவார். பல துடுப்பாட்டப் போட்டிகளுக்கு ஆத்திரேலியத் துடுப்பாட்ட அணியின் தலைவராக பல ஆண்டுகள் இருந்தார். இவர் ஏ. பி எனும் புனைபெயரால் அழைக்கப்படுகிறார். இவர் மொத்தம் 156 தேர்வுத் துடுப்பாட்டங்களில் விளையாடி சாதனை படைத்துள்ளார். இந்தச் சாதனையை இவரின் அணியைச் சார்ந்த ஸ்டீவ் வா முறியடித்தார். 273 ஒருநாள் போட்டிகளிலும் விளையாடி உள்ளார். தொடர்ச்சியாக 153 தேர்வுத் துடுப்பாட்ட போட்டிகளில் ஆடியது இன்றளவும் முறியடிக்கப்படாத குறிப்பிடத்தக்க சாதனையாக பதிவாகி உள்ளது.  
இவர் இடது கை மட்டையாளராகவும் அவ்வப்போது இடது கை சுழற்பந்து வீச்சாளராகவும் செயல்பட்டார். தேர்வுத் துடுப்பாட்டப் போட்டிகளில் 11, 174 ஓட்டங்கள் எடுத்த முதல்வீரராக சாதனை படைத்தார். இதில் 27 சதங்கள் அடங்கும். பின் இந்தச் சாதனையானது மேற்கிந்தியத்தீவுகள் துடுப்பாட்ட அணியின் பிறயன் லாறா 2005 ஆம் ஆண்டில் முறியடித்தார். இவர் தேர்வுத் துடுப்பாட்டங்களில் 27 நூறு (துடுப்பாட்டம்) அடித்தார். ஓய்வு பெறும் தருணத்தில் தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டங்களில் அதிக ஓட்டங்கள் எடுத்த ஆத்திரேலிய வீரர் எனும் சாதனையைப் படைத்தார். இவரின் இந்தச் சாதனை 15 ஆண்டு காலங்கள் முறியடிக்கப் படாது இருந்தது. பின் சூலை, 2009 இல் ஆஷஸ் தொடரில் இங்கிலாந்து துடுப்பாட்ட அணிக்கு எதிராக விளையாடிய போது ரிக்கி பாண்டிங் இந்தச் சாதனையை முறியடித்தார்.  
பன்னாட்டுத் துடுப்பாட்ட அவை இவரை *ஹால் ஆஃப் ஃபேமாக* அறிவித்தது.
# அலன் போடர்

## ஆரம்பகால வாழ்க்கை

அலன் போடர் சூலை 27, 1955 இல் சிட்னி, நியூ சவுத் வேல்ஸ்சில் பிறந்தார். இவரின் தந்தை ஜான் , நியூ சவுத் வேல்சில் உள்ள கிராமத்தைச் சார்ந்தவர், தாய் ஷீலா கடையின் உரிமையாளர் ஆவார். இவர்களுக்கு நான்கு குழந்தைகள் உள்ளனர். இவர் *நார்த் சிட்னி ஆண்கள் உயர்நிலைப்பள்ளியில்* பயின்றார். தனது பள்ளிப் படிப்பை 1972 ஆம் ஆண்டில் நிறைவு செய்தார்.
# அலன் போடர்

## தொழில் வாழ்க்கை

1975 முதல் 1976 ஆம் ஆண்டுகளில் இவர் விளையாடிய முதல் தரத் துடுப்பாட்டப் போட்டிகளில் 600 ஓட்டங்களுக்கும் மேலாக எடுத்தார். அதன் பின்பான ஆண்டுகளில் தொடர்ச்சியாக இருமுறை நூறு ஓட்டங்கள் எடுத்தார். இதன்மூலம் நியூ சவுத்து வேல்சு புளூசு அணியில் விளையாடும் வாய்ப்பு இவருக்கு கிடைத்தது. சனவரி, 1977 ஆம் ஆண்டில் குயின்ஸ்லாந்து அணிக்கு எதிரான தேர்வுத் துடுப்பாட்டப் போட்டிகளில் அறிமுகமானார். இந்தப் போட்டியில் 36 ஓட்டங்கள் எடுத்தார். மேலும் எதிரணியின் இறுதி மூன்று இலக்குகளை *கேட்ச்* பிடித்து வீழ்த்தி அணியின் வெற்றிக்கு உதவினார்
# அலன் போடர்

## தொழில் வாழ்க்கை

### தேர்வுத் துடுப்பாட்டம்

1977 ஆம் ஆண்டில் பல வீரர்கள் உலக துடுப்பாட்ட போட்டிகள் எனும் போட்டியில் விளையாட சென்றதனால் அவர்கள் முதல்தரத் துடுப்பாட்டம் மற்றும் தேர்வுத் துடுப்பாட்டங்களில் இருந்து நீக்கம் செய்யப்பட்டனர். உலக துடுப்பாட்ட போட்டிகள் என்பது கெர்ரி பேக்கர் என்பவரால் *நைன் நெட் ஒர்க்ஸ்* எனும் ஆத்திரேலியத் தொலைக்காட்சிக்காக நடத்தப்பட்ட தொடர் ஆகும். இதனால் ஆத்திரேலிய அணியில் வீரர்கள் தேவை ஏற்பட்டது. போடர் பெர்த் துடுப்பாட்ட அரங்கத்தில் நடைபெற்ற மேற்கு ஆத்திரேலிய அணிக்கு எதிரான தனது அறிமுக முதல்தரத் துடுப்பாட்டப் போட்டியில் 135 ஓட்டங்கள் எடுத்தார். பின் சிட்னி துடுப்பாட்ட அரங்கத்தில் நடைபெற்ற போட்டியில் விக்டோரியா அணிக்கு எதுராக 114 ஓட்டங்கள் எடுத்தார். 1978-79 ஆம் ஆண்டிற்கான ஆஷஸ் துடுப்பாட்டத் தொடரின் முதல் இரண்டு ஆட்டங்களிலும் இங்கிலாந்து அணியிடம் ஆத்திரேலொய அணி தோல்வி அடைந்து. பின் சிட்னி அரங்கத்தில் நடைபெற்ற மூன்றாவது போட்டியில் இவர் தேர்வு செய்யப்பட்டார். தனது முதல் போட்டியில் நடுக்கத்துடன் விளையாடிய இவர் மூன்று ஓட்டங்களை எடுப்பதற்கு அரைமணி நேரத்திற்கும் மேலாக எடுத்துக்கொண்டார். சிட்னியில் நடைபெற்ற அடுத்த போட்டியில் இவர் இறுதிவரை இரு ஆட்டப்பகுதிகளிலும் விளையாடினார். அவைகள் முறையே 60 மற்றும் 45 ஓட்டங்கள் எடுத்தார். அந்தப் போட்டியிலும் ஆஷஸ் தொடரையும் ஆத்திரேலிய அணி இழந்தது. அடிலெய்டுவில் நடைபெற்ற போட்டியில் முதல் ஆட்டப் பகுதியில் 11 ஓட்டங்களும் இரண்டாவது போட்டியில் ஓர் ஓட்டங்களும் எடுத்ததால் அவரை அடுத்த போட்டியில் தேர்வு செய்யவில்லை. அந்த ஒரு போட்டியில் மட்டுமே அவர் விளையாடவில்லை. அதற்கு அடுத்து ஆத்திரேலியா விளையாடிய 153 போட்டிகளிலும் இவர் விளையாடினார்.  
பின் பாக்கித்தான் துடுப்பாட்ட அணி ஆத்திரேலியாவில் சுற்றுப் பயணம் செய்து தேர்வுத் த்ஹ்டுப்பாட்டப் போட்டிகளில் விளையாடியது. மெல்போர்ன் துடுப்பாட்ட அரங்கத்தில் நடைபெற்ற போட்டியில் போர்டர் மூன்றாவது வீரராகக் களம் இறங்கினார். அந்தப் போட்டியில் தனது முதல் நூறு ஓட்டங்களை அடித்தார். ஆத்திரேலிய அணியின் வெற்றிக்கு 382 ஓட்டங்கள் தேவைப்பட்டது. போர்டர் 105 ஓட்டங்களில் ஆட்டமிழந்த போது அந்த அணியின் மொத்த ஓட்டம் 3 இலக்குகள் இழப்பிற்கு 305 ஓட்டங்கள் இருந்தது. ஆனால் ஐந்து ஓட்டங்கள் எடுப்பதற்குள் ஆத்திரேலிய ஏழு இலக்குகளை இழந்தது. முடிவில் பாக்கித்தான் அணி 71 ஓட்டங்களால் வெற்றி பெற்றது. பின் பெர்த்தில் நடைபெற்ற முதல் ஆட்டப் பகுதியில் 85 ஓட்டங்களும் இரன்டாவது ஆட்டப் பகுதியில் இறுதிவரை ஆட்டமிழக்காமல் 66 ஓட்டங்களும் எடுத்து அணியின் வெற்றிக்கு உதவினார். இரண்டாவது தேர்வுத்ன் துடுப்பாட்டத் தொடரில் 276 ஓட்டங்கள் எடுத்தார்.
# அலன் போடர்

## சாதனைகள்

265 தேர்வுத் துடுப்பாட்டங்களில் விளையாடியவர் எனும் சாதனையைப் படைத்தார். பின் இந்தச் சாதனையை சச்சின் டெண்டுல்கர் தகர்த்தார். தேர்வுத் துடுப்பாட்டப் போட்டிகளில் 50 முதல் 100 ஓட்டங்களை 63 முறையும் , 50 ஓட்டங்களுக்கும் அதிகமான ஓட்டங்களை 90 முறையும் எடுத்து சாதனை படைத்தார்.இந்தச் சாதனைகள் சச்சின் டெண்டுல்கர் மற்றும் ரிக்கி பாண்டிங் ஆகியோரால் தகர்க்கப்பட்டது. தேர்வுத் துடுப்பாட்டப் போட்டிகளில் 11, 174 ஓட்டங்கள் எடுத்து சாதனை படைத்தார். பின் இந்தச் சாதனையானது மேற்கிந்தியத்தீவுகள் துடுப்பாட்ட அணியின் பிறயன் லாறா 2005 ஆம் ஆண்டில் முறியடித்தார். தலைவராக தேர்வுத் துடுப்பாட்டப்போட்டிகளில் 6,623 ஓட்டங்கள் எடுத்தார்.பின் இந்தச் சாதனையான இந்தியத் துடுப்பாட்ட அணியின் விராட் கோலி மற்று தென்னாப்பிரிக்க அணியின் கிரேம் சுமித் ஆகியோரால்பின்னர் தகர்க்கப்பட்டது. தலைவராக அதிக போட்டிகளில் விளையாடியவர் எனும் சாதனை படைத்தார். ஆனால் இது பின்னர் ஸ்டீவ் வாவினால் தகர்க்கப்பட்டது.
# முதுகம்பட்டி

**முதுகம்பட்டி** (*Mudugapatti*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், பென்னாகரம் வட்டம் கூக்குட்டமருதஅள்ளி ஊராட்சிக்கு உட்பட்ட ஒரு சிற்றூர் ஆகும்.
# முதுகம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 29 கிலோமீட்டர் தொலைவிலும், சென்னையில் இருந்து 319 கிலோமீட்டர் தொலைவிலும் உள்ளது.
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'06.9"N 77°53'43.8"E ஆகும். இங்கு மொத்த குடியிருப்புகள் 440,.
# கானிங் பிரபு

**சார்லஸ் ஜான் கானிங் பிரபு** (Charles John Canning, 1st Earl Canning) (14 டிசம்பர் 1812 – 17 சூன் 1862), பிரித்தானிய அரசியல்வாதியும், 1857 சிப்பாய்க் கிளர்ச்சியின் போது, பிரித்தானிய இந்தியாவின் தலைமை ஆளுநராக 28 பிப்ரவரி 1856 முதல் 21 மார்ச் 1862 முடிய பதவி வகித்தவர்.
# கானிங் பிரபு

## ஐக்கிய இராச்சியத்தில் அரசியல் பணி (1836-1855)

1836ல் கானிங் பிரபு கன்சர்வேடிவ் கட்சியின் சார்பாக, வார்விக் நாடாளுமன்றத் தொகுதியிலிருந்து, பிரித்தானிய நாடாளுமன்ற உறுப்பினராகத் தேர்ந்தெடுக்கப்பட்டார்.  
1841ல் பிரித்தானிய அமைச்சரவையில் வெளியுறவுத்துறையில் துணைச் செயலராக பதவியில் இருந்தார்.  
1846ல் பிரித்தானிய இராச்சியத்தின் வனத்துறை முதல் ஆணையாளராக பதவி வகித்தார்.  
1853 -1855 முடிய ஐக்கிய இராச்சியத்தின் அஞ்சல் துறையில் தலைமை அஞ்சல் அலுவராக பதவி வகித்தார்.
டல்ஹவுசிக்குப் பின்னர் பிரித்தானிய இந்தியாவின் இந்தியத் தலைமை ஆளுநராக 28 பிப்ரவரி 1856 முதல் 21 மார்ச் 1862 முடிய பதவி வகித்தவர்.
# கானிங் பிரபு

## ஐக்கிய இராச்சியத்தில் அரசியல் பணி (1836-1855)

### இந்தியத் தலைமை ஆளுநர் பணியில் (1856-1862)

- 1856ல் **விதவை மறுமணச் சட்டம்** நிறைவேற்றப்பட்டது.
- வட இந்தியா முழுவதும் நடந்த சிப்பாய் கிளர்ச்சியை ஒடுக்கினார்.
- 1858ல் பிரித்தானிய இந்தியாவின் தலைநகரம் கல்கத்தாவிலிருந்து தில்லிக்கு மாற்றப்பட்டது.
- சென்னைப் பல்கலைக்கழகம், பம்பாய் பல்கலைக்கழகம் மற்றும் கல்கத்தா பல்கலைக்கழகம் ஆகியவைகள் 1858ல் நிறுவப்பட்டது.
- பிரித்தானிய இந்தியா அரசின் நிர்வாகத்தை மேம்படுத்த இந்திய அரசுச் சட்டம், 1858 ஐக்கிய இராச்சியத்தின் நாடாளுமன்றத்தில் நிறைவேற்றப்பட்டது.
# கானிங் பிரபு

## இதனையும் காண்க

- இந்தியத் தலைமை ஆளுநர்கள் மற்றும் வைஸ்ராய்களின் பட்டியல்
# காலநிலையியல்

**காலநிலையியல்** (*Climatology*) என்பது பூமியின் காலநிலை பற்றிய ஓர் அறிவியல் ஆய்வு ஆகும். காலநிலை அறிவியல் என்ற பெயராலும் இத்துறை அறியப்படுகிறது. பொதுவாக குறைந்தபட்சம் 30 ஆண்டுகள் நிலவிய வானிலையின் சராசரி வானிலை என இது வரையறுக்கப்படுகிறது. நீட்டிக்கப்பட்டது முதல் காலவரையற்ற காலத்திற்குரிய வளிமண்டல நிலையை காலநிலை சார்ந்திருக்கும். வானிலை என்பது ஒப்பீட்டளவில் குறுகிய காலத்திற்கான வளிமண்டலத்தின் நிலையாகும். காலநிலை மாறுபாடு, காலநிலை மாற்றங்களின் வழிமுறைகள் மற்றும் நவீன காலநிலை மாற்றம் பற்றிய ஆய்வு ஆகியவை காலநிலை ஆராய்ச்சியின் முக்கிய தலைப்புகளாகும். இந்த ஆய்வுத் தலைப்பு வளிமண்டல அறிவியலின் ஒரு பகுதியாகவும், புவி அறிவியலில் ஒன்றான இயற்பியல் புவியியலின் உட்பிரிவாகவும் கருதப்படுகிறது. காலநிலையியல் கடலறிவியல் மற்றும் உயிர் புவி வேதியியல் ஆகிய துறைகளின் சில அம்சங்களையும் இது உள்ளடக்கியுள்ளது.  
அவதானிப்புகளின் பகுப்பாய்வும் காலநிலையை தீர்மானிக்கும் இயற்பியல் செயல்முறைகளின் மாதிரியாக்கமும் காலநிலை நிபுணர்களால் பயன்படுத்தப்படும் முக்கிய ஆய்வு முறைகளாகும். குறுகிய கால வானிலை முன்னறிவிப்பு காலநிலையின் நீண்ட கால நிகழ்வுகள் பற்றிய அறிவின் அடிப்படையில் விளக்கப்படுகிறது. வெப்பமண்டல பசிபிக் பெருங்கடலில் காற்று மற்றும் கடல் மேற்பரப்பு வெப்பநிலை மாறுபாடுகளில் இருந்து வெளிப்படும் உலகளாவிய காலநிலை நிகழ்வான எல் நினோ-தெற்கு அலைவு காலநிலை மாறுபாட்டு நிகழ்வை இதற்கு உதாரணமாகக் கூறலாம். மேடன்-யூலியன் அலைவு, வட அட்லாண்டிக் அலைவு, ஆர்க்டிக்கு அலைவு, பசிபிக் தசாப்த அலைவு, தசாப்தங்களிடை பசிபிக் அலைவு முதலான காலநிலை மாறுபாடுகளையும் இவ்வுதாரணப் பட்டியலில் சேர்த்துக் கொள்ளலாம். காலநிலை அமைப்பின் இயக்கவியல் ஆய்வு முதல் எதிர்கால காலநிலை கணிப்புகள் வரை பல்வேறு நோக்கங்களுக்காக காலநிலை மாதிரிகள் பயன்படுத்தப்படுகின்றன.
# தௌகானி (சட்டமன்றத் தொகுதி)

**தௌகானி (சட்டமன்றத் தொகுதி)** (*Dhauhani Assembly constituency*, தொகுதி எண் : 082) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி ஷட்டோல் மாவட்டத்தில் அமைந்துள்ளது. . இத்தொகுதி பழங்குடி இனத்தவருக்கு ஒதுக்கப்பட்ட தனித்தொகுதி ஆகும்.
# தௌகானி (சட்டமன்றத் தொகுதி)

## தற்போதைய சட்டமன்ற உறுப்பினர்

தௌகானி சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த *குன்வர்சிங் தேகம்* இருக்கிறார்.
# பியோஹாரி சட்டமன்றத் தொகுதி

**பியோஹாரி (சட்டமன்றத் தொகுதி)** (*Beohari Assembly constituency*) (தொகுதி எண் : 083) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி ஷட்டோல் மாவட்டத்தில் அமைந்துள்ளது.. இத்தொகுதி பழங்குடி இனத்தவருக்கு ஒதுக்கப்பட்ட தனித்தொகுதி ஆகும்.
# பியோஹாரி சட்டமன்றத் தொகுதி

## தற்போதைய சட்டமன்ற உறுப்பினர்

பியோஹாரி சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த *ராம்பால் சிங்* இருக்கிறார்.
# மைக்கோபிளாஸ்மா

**மைக்கோபிளாஸ்மா** (*Mycoplasma*) என்பது பாக்டீரியாவின் ஒரு பிரிவு ஆகும். இவற்றின் செல்சவ்வுகளைச் சுற்றி ஒரு செல் சுவர் கிடையாது.இதனால், இவை பெனிசிலின் அல்லது பிற பீட்டா-லாக்டாம் நுண்ணுயிர் எதிர்ப்பிகள் போன்ற பல பொதுவான எதிருயிரிகளால் வளா்ச்சியை இழக்கின்றன. மைக்கோபிளாஸ்மாக்கள் ஒட்டுண்ணி அல்லது சாறுண்ணிகளாக வாழ்கின்றன. இவற்றில் பல இனங்கள் மனிதர்களில் நோய்களை உண்டாக்குகின்றன. உதாரணமாக, எம்.நியூமோனியா மற்றும் எம்.பின்மிலிமியம் வகைகள்,நுரையீரல் அழற்சி (நிமோனியா) மற்றும் பிற சுவாசக் கோளாறுகளை உண்டாக்குகின்றன. இவை இடுப்பு அழற்சி நோய்களைஏற்படுத்துவதாக நம்பப்படுகிறது. மைக்கோபிளாஸ்மா இனங்கள் இதுவரைக் கண்டறியப்பட்டவற்றுள் மிகச்சிறிய உயிரிகளாகும் இவற்றால் உயிர்வளி இல்லாமல் வாழ முடியும். மேலும், மைக்கோபிளாஸ்மாக்கள் பல்வேறு வடிவங்களில் வாழக் கூடியவை. உதாரணம்: மைக்கோபிளாஸ்மா ஜெனீலிடியம் (குடுவை வடிவம்) (சுமார் 300 x 600&nbsp;நானோமீட்டர்)மைக்கோபிளாஸ்மா நியுமோனியா (நீளம் 100 x 1000&nbsp;நானோமீட்டர்). நூற்றுக்கணக்கான மைக்கோபிளாஸ்மா இனங்கள் விலங்குககளைப் பாதிக்கின்றன.
# தொழில்நுட்ப ஓய்வு நேரம் ( கைபந்து)

கைபந்து மற்றும் கடற்கரை கைபந்து போட்டிகளில் தொழில்நுட்ப ஓய்வு நேரம் வழங்க சர்வதேச கைப்பந்து சம்மேளனம் தீர்மானித்துள்ளது. இந்த சிறப்பு ஓய்வுநேரம் எப்பொழுதும் வழங்கங்கப்படும் ஓய்வு நேரத்துடன் கூடுதலாக வழங்கப்படுகிறது. இந்த தொழில்நுட்ப ஓய்வுநேரம், விளையாடும் பொழுது ஏற்படும் குறைகளை ஆய்வு செய்து ஆட்டத்தின் தன்மையை மாற்றி மேம்படுத்தவும், தொழில்ரீதியான விளம்பரங்கள் மூலமாக இவ்விளையாட்டின் தரத்தையும் உயர்த்தவும் பயன்படுகிறது.
வெளி மற்றும் உள்ளரங்க கைப்பந்து போட்டிகளில் ஒரு முறையாட்டத்திற்கு இரண்டு தொழில்நுட்ப ஓய்வு நேரங்கள் வழங்கப்படுகிறது. ஆட்டத்தில் எந்த அணி முதலில் 8 மற்றும் 12 புள்ளிகளை எடுக்கிறதோ அப்பொழுது தொழில்நுட்ப ஓய்வு நேரம் வழங்கப்படுகிறது. கடற்கரை கைபந்து போட்டியில் ஒரு முறையாட்டத்திற்கு ஒரு தொழில்நுட்ப ஓய்வு நேரம் இரு அணிகளும் இணைந்து 21 புள்ளிகள் எடுக்கும்பொழுது வழங்கப்படுகிறது. தொழில்நுட்ப ஓய்வு நேரம் சர்வதேச போட்டிகளில் கட்டாயமாக்கப்பட்டுள்ளது.
# தொழில்நுட்ப ஓய்வு நேரம் ( கைபந்து)

## கடற்கரைகைப்பந்து

- 30 நொடிகள் ஓய்வு நேரம்
- 1 மற்றும் 2 வது முறையாட்டங்களின் பொழுது ஒரு தொழில்நுட்ப ஓய்வு நேரம் வழங்கப்படுகிறது ( இரு அணிகளும் சம நிலைபெற்று அடுத்து ஆடும் முறை ஆட்டங்களில் தொழில்நுட்ப ஓய்வு நேரம் வழங்கப்படமாட்டாது)
# தொழில்நுட்ப ஓய்வு நேரம் ( கைபந்து)

## வெளி மற்றும் உள்ளரங்க கைபந்து

- 60 நொடிகள் ஓய்வு நேரம்  
- இரண்டு தொழில்நுட்ப ஓய்வு நேரங்கள், 1,2,3 மற்றும் 4 முறையாட்டங்களில் பொழுதுவழங்கப்படுகிறது. ( இரண்டு அணியும் சமநிலை பெற்று 5 வது முறையாட்டத்தின் பொழுது தொழிற்நுட்ப ஓய்வுநேரம் வழங்கப்படமாட்டாது)
# தொழில்நுட்ப ஓய்வு நேரம் ( கைபந்து)

## மேற்கோள்

https://en.wikipedia.org/wiki/Volleyball_in_India  
இக்கட்டுரையானதுஆங்கிலத்திலிருந்துமொழிபெயர்க்கப்பட்டது.
# தேசியப் பாடத்திட்ட மதிப்பீட்டுக் குழுமம்

**தேசியப் பாடத்திட்ட மதிப்பீட்டுக் குழுமம்** *(National Council for Curriculum and Assessment-NCCA)* 2001 இல் ஒரு சட்டவியலான அடிப்படையில் நிறுவப்பட்டது. அதற்கு முன்னர், 20 ஆண்டுகளுக்கும் மேலாக அது ஒரு சட்டவியலற்ற அமைப்பாக இருந்தது.
# தேசியப் பாடத்திட்ட மதிப்பீட்டுக் குழுமம்

## நோக்கும் பணியும்

2012-2015 ஆம் ஆண்டிற்கான மூலப்பாடத் திட்டமிடல் செயல், தேசியப் பாடத்திட்ட மதிப்பீட்டுக் குழுமத்தின் நெடுநோக்கை அமைக்கிறது:  
வாழ்வதற்கான கல்வியில் முன்னணி கண்டுபிடிப்பு, கற்றல், மாறும் உலகில் வேலை செய்தல் போன்ற பணிகளை வரையறுக்கிறது.
# தேசியப் பாடத்திட்ட மதிப்பீட்டுக் குழுமம்

## பணி

தொடக்க கால குழந்தை பருவத்திலிருந்து இரண்டாம் நிலை முடிவில் பாடத்திட்டத்தின் மதிப்பீடு மற்றும் மதிப்பீட்டிற்கான கல்வி மற்றும் திறன்களுக்கான அமைச்சர் ஆகியோருக்கு அறிவுரை வழங்குதல்
பள்ளிகளில், பிற கல்வி அமைப்புகளில் புதுமையை ஏற்கும் கற்கும் மாணவர்கள், ஆசிரியர்கள், பயிற்சியாளர்கள், பெற்றோர்கள், மற்றவர்களுடன் ஈடுபடுதல்
கல்வி, அறிவுரை விவாதத்திற்கான அடிப்படையாக ஆராய்ச்சி மேற்கொள்வதும், பயன்படுத்துவதும் மற்றும் பகிர்ந்து கொள்வதும்  
எயல்பாட்டுநெறித் திட்ட இலக்குகளை உருவாக்குதல்  
2012-2015 ஆம் காலத்துக்கான பாடத் திட்டம் ஆறு குறிக்கோள்களை வரையருக்கிறது.
# தேசியப் பாடத்திட்ட மதிப்பீட்டுக் குழுமம்

## பணி

### பாடத்திட்டம், மதிப்பீட்டு மேம்பாடு

துறைகளில் ஈடுபாடு, முன்னேற்றம், தரம், உள்ளடக்கம், தொடர்ச்சி ஆகியவற்றிற்கான புதுமையான பாடத்திட்டம், மதிப்பீட்டை உருவாக்குதல்